दिन का 3, रात का 2 डिग्री बढ़ा तापमान लोगों को मिली राहत
दिन का 3, रात का 2 डिग्री बढ़ा तापमान लोगों को मिली राहत
भास्कर संवाददाता | बुरहानपुर
मंगलवार को दिन के तापमान में 3 और रात के तापमान में 2 डिग्री सेल्सियस की बढ़ोतरी हुई। दिन का तापमान 30 और रात का तापमान 8 डिग्री सेल्सियस रहा। तापमान बढ़ने से कुछ हद तक ही सही लोगों ने ठिठुरन से राहत महसूस की। सोमवार को दिन का तापमान 27 और रात का तापमान 6 डिग्री सेल्सियस था। रात का तापमान लगातार तीन दिन तक 6 डिग्री पर टिका रहा। इससे लोग ठंड से हलाकान हुए। मंगलवार को उन्हें थोड़ा सुकून मिला। पिछले साल 29 दिसंबर को दिन का तापमान 30 और रात का तापमान 7 डिग्री सेल्सियस दर्ज किया गया था। इस मान से इस साल दिन पिछले साल की तरह ही गर्म रहा। रात का तापमान भी एक डिग्री सेल्सियस अधिक रहा। बावजूद इसके लोग ठंड बढ़ने को लेकर चिंतित हैं। बस स्टैंड के पास स्थित तिब्बती मार्केट में मंगलवार को लोगों ने परिवार सहित पहुंच गर्म कपड़ों की खरीदी की। किसी ने दस्ताने, स्वेटर तो किसी ने शॉल और जैकेट खरीदे।
सही समय पर गुजरी पैसेंजर
दिल्ली और उत्तर भारत में कोहरे के कारण ट्रेनें मंगलवार को भी देरी से चलीं। एकमात्र कटनी-भुसावल पैसेंजर सही समय दोपहर 3.15 बजे बुरहानपुर पहुंची और सही समय पर यहां से निकली। शाम 6.45 बजे पहुंचने वाली पटना-पुणे एक्सप्रेस सवा घंटे देरी से चली। शाम 5.45 बजे बुरहानपुर पहुंचने वाली पठानकोट एक्सप्रेस 3 घंटे, 6.20 बजे पहुंचने वाली कुशीनगर एक्सप्रेस तीन घंटे, सुबह 10.30 बजे पहुंचने वाली पंजाब मेल एक घंटा देरी से चली।
hin_Deva hin_Deva bho_Deva hin_Deva hin_Deva hin_Deva